A Black Smoke (magyarul: "Fekete füst") egy dal, amely Németországot fogja képviselni a 2015-ös Eurovíziós Dalfesztiválon. A dal a 2015. március 5-én rendezett "Unser Song für Österreich" című nemzeti döntőben nyerte el az indulás jogát, ahol a telefonos szavazók szavazatai alakították ki a végeredményt. A dal az utolsó fordulóban a második – utolsó – helyen végzett, Andreas Kümmert "Heart of Stone" című dala mögött. Miután a szavaztok 78%-át megszerző Kümmert megnyerte a versenyt, és ezzel a jogot Németország képviselésére a bécsi Eurovíziós Dalfesztiválon, az előadó úgy döntött, hogy lemond a győzelméről, és átadja a dalfesztiválon szereplés lehetőségét a második helyezett Ann Sophienak. A dalt a brit–német származású hamburgi Ann Sophie adta elő angol nyelven Bécsben a május 23-i döntőben fellépési sorrendben tizenhetedikként. A dal a szavazás során egyetlen országtól sem kapott pontot, így nulla ponttal a utolsó előtti, a huszonhatodik helyen végzett, a házigazda Ausztria előtt — akik szintén nem kaptak pontot, viszont Németország átlag helyezése magasabb volt a nézői szavazatokat tekintően. Legutoljára Csehország zárta nulla ponttal versenyt, 2009-ben az első elődöntőben.